Meet ME Halfway : Javan : 9780935906011
4.52 (186 ratings by Goodreads)
By (author) Javan
Dimensions 171.2 x 179.83 x 4.32mm | 99.79g
Publisher Javan Press
Bestsellers rank 1,813,890 STORIEWERF: CV Fanie Viljoen
Fanie Viljoen is 'n skrywer van jeugverhale, radiodrama's en bangmaakstories van allerlei soorte.
En terwyl jy nou hier sit en lees, is hy moontlik besig om te werk aan 'n blitsverkoper wat Steven Spielberg in 'n fliek kan omtower...
Fanie Viljoen het in Welkom grootgeword. Hy het in 1987 gematrikuleer aan Goudveld Hoërskool. Daarna het hy vir twee jaar diensplig gedoen. Hy skilder en skryf voltyds.
Die skryfgogga het op skool al gebyt, maar het 'n ruk lank doodgeloop. Dit was eers van 1998 dat hy weer begin skryf het. As mens 'n afleiding kon maak uit al die Nee-dankie briefies van die uitgewers en tydskrifte, was dit dalk eerder 'n gerondploeter as 'n geskryf.
In 1999 kom daar toe 'n paar skryfsuksesse terwyl hy in die Kaap bly. Sy eerste kortverhaal word in Sarie gepubliseer en hy word aangewys as is 'n finalis in die De Kat, Human & Rousseau kort-kortverhaal kompetisie.
In 2000 trek hy Bloemfontein toe en nog kortverhale word gepubliseer. Een van sy radiodramas, Die Losprys word ook in daardie jaar bekroon met die tweede plek in die Sanlam/RSG radiodrama kompetisie vir beginners.
In 2002 word nog 'n radiodrama, Oupa Rooijan kry 'n girlfriend uitgesaai op RSG. Aan die einde van 2002 word, Agter geslote deure, ook 'n radiodrama bekroon met die tweede plek in die Sanlam/RSG radiodrama kompetisie vir ervare skrywers.
Sy eerste boek, Slym, word in 2004 gepubliseer by Lapa Uitgewers. Dit vertel die verhaal van die eerste wurm wat in 'n paddakonsert optree.
Klou - 'n superheld met kolle (2011) Lapa Uitgewers
13 Spookstories - saam met medeskrywers Francois Bloemhof en Jaco Jacobs (2010) Lapa Uitgewers
Slym en die Gogga-sirkus(2007) Lapa Uitgewers
Spoke en ander gruwelike goed(2005) Human & Rousseau Uitgewers
Slym (2004) - Lapa Uitgewers
(Inligting verskaf deur Fanie Viljoen. September 2005; aangepas November 2007; Oktober 2008; Augustus 2011; Augustus 2013; Maart 2015.)